钦定古今图书集成/明伦汇编/官常典/第771卷 > 册府元龟 > 《招辑》
## 钦定古今图书集成/明伦汇编/官常典/第771卷 > 册府元龟 > 《招辑》

小雅鸿雁之作美其能劳来安集使离散者宁其居
鳏寡者得其所也。若乃总列城之任膺共此之寄或
仍岁凶荒民居流徙或师旅之后疮痍未复或寇盗
群萃侵扰封部或夷獠狙犷密迩亭障乃能怀辑化
诱循抚爱养俾襁负者相属而至安堵者无改其旧
推以恩信凶戾为之革音敦以仁惠殊俗因而款附
下兴《乐国》之咏，上有长城之赖。斯固道德《齐礼》之馀
风，招携怀远之美政也。